Fédéthâtion

Eune fédéthâtion () est eune parchonn'nie d'êtats dans tchi qu'i' y'a un gouvèrnément mitouoyen tch'a du pouvé, tandi qu'les êtats gardent lus gouvèrnéments, lus louais et l'restant du pouvé. Coumme tchi qu'lé pouvé est châré est raconté dans eune constitution.

Y'a des fédéthâtions tch'ont 'té êtablyies quand tchiques pays lus sont rassembliés à seule fîn d'aver un êtat en c'meun. Y'a d'aut's fédéthâtions tch'ont 'té êtablyies quand l'pouvé d'un êtat unnitaithe est d'bité entré les régions ou contrées d'l'êtat.

Par exempl'ye, l's Êtats Unnis d'Améthique, l'Australie et l'Cannada fûtent fondés par d's ex-colonnies tchi décidîtent dé d'meuther ensembl'ye. La Belgique, l'Argentinne et l'Brési avaient êtrueûlé l'pouvé entré lus êtats ou provînches.

Category:Politique